Jelaskan Pembangunan fizikal dari Sekolah Kebangsaan Kem Gerakhas dalam bahasa melayu

Pada awal penubuhan, Januari 1979, cuma sebuah bangunan sahaja digunakan iaitu bangunan bekas setor menyimpan payung terjun yang terdiri daripada tujuh buah bilik dan 2 buah pejabat.

Pada tahun 1980, sebuah bangunan kantin didirikan oleh pihak Kementerian Pendidikan dan sebuah bangunan gotong-royong dua bilik darjah telah dibina oleh pihak tentera.

Awal tahun 1981, kantin telah disekat untuk mewujudkan dua bilik darjah lagi.

Pada 22 Februari 1988, sebuah bangunan tiga bilik darjah (Blok B) telah dibina di pinggir kaki bukit kawasan sekolah.

Pada Mac 1990, sebuah bangunan tiga tingkat (Blok A) telah dibina di kaki bukit hadapan pejabat lama yang mana dapat menyediakan sebuah ruang pejabat, Pusat Sumber Pendidikan Sekolah PSPS), sebuah bilik guru ,7 buah bilik darjah, sebuah surau, sebuah bilik mesyuarat, sebuah setor dan bilik air bagi murid dan guru.

Pada Januari 1991, sebuah bangunan gotong-royong telah dibina (Blok D) yang boleh menyediakan empat buah bilik darjah.

Kawasan padang terjun dan stadium RGK telah digunakan oleh sekolah untuk tempat Pendidikan Jasmani, Sukan dan Padang Permainan. Pada 22 Februari 1993, pihak JKR Kem Sungai Udang telah menjalankan telah menjalankan mengukur dan membina padang sekolah, tetapi sehingga kini masih tertangguh lagi.

Pada awal Januari 2003, bilik kemahiran hidup dan bilik pendidikan seni (Blok B) telah diginakan untuk kelas pendidikan khas yang pada itu terdiri daripada lapan orang murid. Pada masa yang sama juga dua buah bilik di Blok D telah dijadikan Bilik Prasekolah (Dua Kelas Prasekolah) dengan murid seramai 50 orang.

Pada tahun 2003, sebuah Makmal Komputer telah siap dibina dan beroperasi sepenuhnya sepenuhnya pada tahun 2005.

Pada awal Disember 2003, Bilik Setor atau Bilik Warisan telah diubahsuai menjadi sebuah bilik darjah dan siap pada 2 Disember 2003 bagi menempatkan Bilik Kemahiran Hidup dan Bilik BBM. Ini dilakukan melalui peruntukan tahunan daripada Jabatan Pendidikan (Tentera) bagi menempatkan barang-barang berharha sekolah seperti komputer riba, Meja Kotak LCD, alat bantu mengajar PPSMI dan pelbagai lagi. Bilik tersebut telah dilengkapi dengan pemasangan jaring/ gerigi besi.

Dataran Perhimpunan Sekolah (berturap) dan teduhan Kenderaan (6 petak) yang baru, dibina pada tarikh 1 November 2004.

Pada tahun 2005, bilik makan guru bersebelahan dengan kantin sekolah telah diubahsuai dan bilik rawatan juga telah dibina.

Pada bulan Julai 2007, sebuah pondok pengawal telah dibina di pintu masuk sekolah ini dan pada bulan 2007 pula, kerja-kerja naik taraf Bilik Pemulihan Khas telah dibuat. Bilik Pemulihan Khas ini telah siap sepenuhnya pada Januari 2008. Peralatan seperti perabot, televisyen dan radio telah disediakan.

Pada Disember 2007 pula, bangunan kantin sekolah telah diubahsuai dan dicat semula.

Pada November 2008, tempat letak kereta berbumbung telah dibina bersebelahan dengan makmal komputer.